
A boldog élethez vezető hasznos 
eszközök  
Elősző 
Minden hála Allahot illeti, Akié a teljes dicsőítés 
és köszönet. És tanúságot teszek arról, hogy nincs 
más  jogosan  szolgálható  és  imádható  isten,  csak 
Allah, az Egyetlen, Akinek nincs társa. És tanúságot 
teszek  arról,  hogy  Muhammad  az  Ő  szolgája  és 
Küldötte. Allah áldja meg őt, háznépét és Társait, és 
adjon nekik üdvösséget. 
Ami  pedig  ezt  illeti:  a  szív  nyugalma, 
megnyugvása  és  öröme,  valamint  gondjainak  és 
bánatának  megszűnése mindenki  által  áhított  cél. 
Általa valósul meg a jó élet, és teljessé válik az öröm 
és a boldogság. Ennek vannak vallási, természeti és 
gyakorlati  okai,  azonban  mindezek  együttesen 
csakis  a  hívők  számára  valósulhatnak  meg.  Ami 
pedig  a  többieket  illeti,  még  ha  el  is  érik  azt 
valamilyen szempontból,  és  olyan  okból, amiért a 
bölcseik  küzdenek,  akkor  is  elszalasztják  annak 
hasznosabb, szilárdabb, és mind állapotában, mind 
pedig végső kimenetelében jobb oldalait. 
Én  azonban  ebben  az  írásomban  megemlítem 
azokat  az  okokat,  amelyek  eszembe  jutnak  e 
legmagasztosabb  célkitűzés  kapcsán,  amelyért 

mindenki buzgólkodik. 
Van  közöttük,  aki  sok  mindent  megszerzett 
belőle, és kellemes, jó életet élt; és van olyan is, aki 
mindben kudarcot vallott, és a nyomorúság életét 
élte.  És  van  közöttük  olyan  is,  aki  a  kettő  között 
helyezkedik  el,  aszerint,  hogy  miben  adatott  meg 
neki  a  siker.  Bizony,  Allah  a  segítő  támogatás  és 
irányítás  Megadója,  és  Ő  az,  aki  segít  minden  jó 
elérésében, és minden rossz elhárításában. 
Fejezet: A Hit és a jó cselekedet 
A legnagyobb és alapvető eszköz a boldog és jó 
élet  eléréséhez,  a  hit  és  a  helyes  cselekedet.  A 
Magasságos Allah azt mondja: 
﴿









 







 






















 



 






















































 ﴾ 
 (Aki jótetteket cselekedett, akár férfi, akár nő és 
mindeközben hívő, azt a jó élettel fogjuk jutalmazni. 
És  Mi  a  legjobb  tetteik  szerint  fogjuk  jutalmazni 
őket (a  Feltámadás Napján).  97)  [A Méhek: 97; Q 
16:97]. 
A Magasztos  tehát  tudatta  és  megígérte annak, 
aki  a  hitet  a  kegyes,  istenfélő  cselekedetekkel 
egyesíti, a jó életet  a földi létben, és a jó jutalmat 
mind  a  földi  létben,  mind  pedig  a  Maradandóság 
Földjén. 
Ennek  az  oka  pedig  nyilvánvaló,  hiszen  azok  a 

hívők,  akik  igaz  hitben,  helyes  módon  hisznek 
Allahban, amely hit a jó cselekedeteket gyümölcseit 
hozza meg, és megjavítja a szíveket, az erkölcsöt, a 
földi  életet  és  a  Túlvilágot,  olyan  alapokkal  és 
alapelvekkel  rendelkeznek,  amelyekkel  kezelni 
tudják  mind  azt,  ami  éri  őket,  legyen  az  öröm  és 
boldogság,  vagy  pedig  aggodalom,  gond  és 
szomorúság. 
A kedvelt dolgokat és az örömöket elfogadással, 
az  azokért  adott  hálával  és  köszönettel,  és  a 
hasznosra  való  felhasználásukkal  fogadják.  Ha 
pedig ilyen módon használják fel azokat,  az olyan 
hatalmas dolgokat eredményez számukra, mint az 
azok felett érzett örvendezés, a fennmaradásuk és 
áldásuk iránti vágyakozás, és a  hálásak jutalmába 
vetett remény, amelyek jóságukban és áldásaikban 
felülmúlják azokat az örömöket, amelyeknek ezek a 
gyümölcsei. 
A kellemetlen dolgokat, a károkat, az aggodalmat 
és a bánatot úgy fogadják, hogy ellenállnak annak, 
aminek  lehetséges  ellenállni,  enyhítik  azt,  amit 
lehetséges  enyhíteni,  és  illendő  és  állhatatos 
türelemmel  viseltetnek  azzal  szemben,  ami 
elkerülhetetlen.  Ezáltal  a  kellemetlen  dolgokból 
jótékony  küzdelmek,  tapasztalatok  és  erő 
származik számukra, az állhatatos türelemből és a 
jutalom  és  fizetség  reményéből  pedig  olyan 
hatalmas  dolgok  fakadnak,  amelyek  mellett  a 

megpróbáltatások  eltörpülnek,  és  helyükbe 
örömök és kedvező remények lépnek, valamint az 
Allah  kegyelme  és  jutalma  iránti  vágyakozás. 
Ahogyan a Próféta (Allah áldja meg és  adjon neki 
örök  üdvösséget))  is  kifejezte  ezt  egy  hiteles 
hadíszban, amikor azt mondta: 































































































































































 
 "Milyen  csodálatos  is  a  hívő  helyzete;  minden 
helyzete jó. Ha jólét köszönt rá, hálás lesz, és ez jó 
neki,  és  ha  nehéz  idők  járnak  rá,  állhatatos 
türelemmel viseli, és ez jó neki. És ez senki másnak 
nem jár, csak a hívőnek." Muszlim jegyezte le. 
A  Próféta  (Allah  áldja  meg  és  adjon  neki  örök 
üdvösséget) tudatja, hogy a hívő nyeresége, jósága 
és  cselekedeteinek  gyümölcse  megsokszorozódik 
mindenben,  ami  éri  őt,  legyen  az  öröm  vagy 
megpróbáltatás; ezért van az, hogy két ember, akit 
ugyanaz  a  jó  vagy  rossz  esemény  ér,  rendkívül 
eltérően  fogadja  azt,  a  hitükben  és  a  jó 
cselekedeteikben  lévő  különbségüknek 
megfelelően.  Az,  akit  e  két  tulajdonsággal 
jellemeztek, a jót és a rosszat a már említett hálával 
és  köszönettel,  illetve  türelemmel  fogadja,  és 
mindazzal,  ami  ezekből  következik;  így  öröm  és 
boldogság lesz a része, és megszűnik az aggodalom, 
a bánat, a nyugtalanság, a nyomasztó szorongás és 

az élet nyomorúsága, és teljessé válik számára a jó 
élet  ebben  a  földi  lakhelyben.  A  másik  pedig  a 
számára  kedves  dolgokat  gőggel,  önteltséggel  és 
féktelenséggel fogadja. Így erkölcse elferdül és úgy 
fogadja  azokat,  ahogyan  az  állatok  teszik: 
mohósággal  és  rémülettel.  Mindezek  ellenére  a 
szíve  nem  nyugodt,  hanem  több  irányból  is 
zaklatott és szétszórt. Zaklatott a számára kedves 
dolgok elvesztésétől való félelme miatt; az azokból 
fakadó,  gyakori  ellentétek  és  akadályok  sokasága 
miatt; és amiatt, hogy a lelkek nem állnak meg egy 
határnál,  hanem  szüntelenül  más  dolgok  után 
vágyakoznak, amelyeket  talán  elérnek,  talán nem. 
És  ha  feltételezzük  is,  hogy  eléri  azokat,  akkor  is 
nyugtalan  marad  az  említett  okokból.  A 
kellemetlenségeket  pedig  nyugtalansággal, 
türelmetlenséggel,  félelemmel  és  fásultsággal  és 
unalommal  fogadja.  Ne  is  kérdezd,  micsoda 
nyomorúságos életet  él,  milyen gondolati és idegi 
betegségekben  szenved,  és  milyen  félelem  keríti 
hatalmába,  amely  a  legrosszabb  állapotokba  és  a 
legszörnyűbb zaklatottságba sodorhatja őt; hiszen 
nem  remél  jutalmat,  és  nincs  benne  türelem,  ami 
megvigasztalná és megkönnyítené számára. 
És mindez a tapasztalat által megfigyelhető; ha 
egyetlen  ilyen  esetet  veszünk,  elgondolkodunk 
rajta,  és  az  emberek  állapotára  vonatkoztatjuk, 
akkor  hatalmas  különbséget  láthatunk  a  hite 

követelményei szerint cselekvő hívő, és aközött, aki 
nem  ilyen.  Ez  pedig  az,  hogy  a  Vallás  a  lehető 
legnagyobb mértékben  buzdít  az  Allah  által  adott 
ellátással való megelégedésre, és mindazzal, amit a 
szolgáknak  adott  az  Ő  sokrétű,  túláradó 
kegyelméből és nagylelkűségéből. 
A  hívő,  ha  megpróbáltatás  éri,  mint  például 
betegség  vagy  szegénység,  vagy  más  hasonló 
állapot,  amelynek  bárki  ki  van  téve,  akkor  ő  - 
hitének és a megelégedettségnek, valamint az Allah 
által neki juttatottakkal szembeni elégedettségének 
köszönhetően  -  nyugodt  szívű  lesz.  Szívével  nem 
áhítozik  olyasmire,  ami  nem  rendeltetett  el  a 
számára; arra tekint, aki alatta áll, és nem arra, aki 
felette.  Sőt,  meglehet,  hogy  öröme,  boldogsága  és 
lelki  békéje  felülmúlja  annak  örömét,  aki  minden 
földi jót, szükségleteit kielégítő dolgot megszerzett, 
ha nem adatott meg neki a megelégedettség. 
Hasonlóképpen azt, akinek a hite nem nyilvánul 
meg  cselekedetekben  (akinek  a  cselekedete  nem 
felel  meg  a  hit  követelményének),  ha 
megpróbáltatás éri a szegénység által, vagy elveszít 
bizonyos  e  világi  javakat,  a  legnagyobb 
boldogtalanságban és nyomorúságban találod. 
És  egy  másik  példa:  Amikor  a  félelem  okai 
megjelennek,  és  az  embert  nyugtalanító  dolgok 
sújtják, azt találod, hogy az igaz hívő szilárd szívű, 
lelkében megnyugodott, és képes arra, hogy a tőle 

telhető  gondolattal,  szóval  és  tettel  kezelje  és 
irányítsa azt az ügyet, amely őt érte. Felkészítette 
magát erre a nyugtalanító és lesújtó dologra. Ezek 
olyan állapotok, amelyek megnyugtatják az embert 
és megerősítik a szívét. 
Ezzel ellentétben azt találod, hogy aki híján van 
a Hitnek, amikor félelmek érik, nyugtalanná válik a 
lelkiismerete,  feszültté  válnak  az  idegei, 
szétszóródnak a gondolatai, és elfogja a félelem és a 
rettegés. Egyesül benne a külső félelem és a belső 
szorongás,  amelynek  a  lényegét  nem  lehet 
szavakba  önteni.  Ennek  az  embertípusnak, 
amennyiben nem részesül bizonyos, sok gyakorlást 
igénylő  természetes  segítségben,  összeomlik  az 
ereje és megfeszülnek az idegei; és ez a Hit hiánya 
miatt  van,  amely  türelemre  sarkall,  különösen  a 
kritikus helyzetekben,  és a szomorú, nyugtalanító 
körülmények között. 
Az erényes és a gonosztevő, a hívő és a hitetlen 
osztoznak  a  szerzett  bátorságban,  és  abban  az 
ösztönben, amely enyhíti a félelmeket és csökkenti 
azok  súlyát.  Ám  a  hívőt  megkülönbözteti  hitének 
ereje, türelme, az Allah-ra való hagyatkozása és a Rá 
való  támaszkodása,  valamint  a  Tőle  várt  jutalom 
reménye  –  ezek  olyan  dolgok,  amelyek  növelik  a 
bátorságát,  enyhítik  számára  a  félelem  terhét,  és 
megkönnyítik számára a nehézségeket, ahogyan a 
Magasztos mondja: 

...﴿



















































































... ﴾ 
 (...Ha  ti  szenvedtek,  úgy  ők  is  szenvednek, 
ahogyan ti; ti azonban olyat reméltek Allahtól, amit 
ők  nem  remélnek...)  [A  Nők:  104;  Q  4:104].  És 
elnyerik  Allah  segítségéből,  különleges 
támogatásából  és  megerősítéséből  azt,  ami 
eloszlatja  a  félelmeket.  A  Magasztos  pedig  a 
következő Szavával szólt: 
...﴿
































 ﴾ 
 (...Legyetek állhatatosan kitartóak! Allah bizony 
az állhatatosan kitartókkal van.) [A Zsákmány:46; Q 
8:46]. 
A  teremtmények  iránti  jóság  szóval  és  tettel  A 
gondot,  a  bánatot  és  a  szorongást  megszüntető 
okok  közé  tartozik  a  teremtmények  iránti  jóság 
szóval és tettel, és a jótétemények minden formája. 
Mindezek  jó  és  kegyes  cselekedetek,  és  általuk 
hárítja  el  Allah  a  jámborról  és  a  bűnösről  a 
gondokat  és  a  bánatot,  azok  mértéke  szerint.  A 
hívőnek  azonban  ebből  a  legteljesebb  rész  és 
részesedés  jut,  és  őt  az  különbözteti  meg,  hogy 
kegyes jóindulata őszinteségből és az Ő jutalmának 
reményéből fakad. 
Allah  megkönnyíti  számára  a  jó  cselekedetek 
megtételét  a  remélt  jóért,  és  elhárítja  róla  a 

nehézségeket  őszinte  odaadása  és  a  jutalom 
remélése révén, a Magasztos azt mondja: 

 (Az ő titkos,  meghitt beszélgetéseikben semmi 
jó nincs! Kivéve azt, aki adakozást parancsol meg, 
vagy  a  helyénvalót,  vagy  a  jobbítást  az  emberek 
között. Aki ezt teszi, Allah tetszését keresve, annak 
hatalmas  jutalmat  adunk.114)  [A  Nők:  114;  Q 
4:114]. 
A Magasztos Allah tudatja, hogy mindezen ügyek 
jók annak számára, akitől származnak; a jó jót hoz, 
a  rosszat  pedig  elhárítja.  És  hogy  a  jutalmát 
[Allahtól] remélő hívőnek Allah hatalmas jutalmat 
ad,  és e hatalmas jutalom részét  képezi  a  gond, a 
bánat,  a  szomorúság  és  az  ehhez  hasonlók 
megszűnése. 
Fejezet: Egy bizonyos tevékenységgel 
való foglalkozás vagy valamely hasznos 
tudomány művelése 
Az  idegi  feszültségből  és  a  szívet  foglalkoztató 
nyugtalanító  dolgokból  fakadó  szorongás 
elhárításának egyik módja: valamely cselekedettel 
vagy  valamely  hasznos  tudománnyal  foglalkozni; 
hiszen ezek elterelik a szívet arról a dologról, ami 
nyugtalanította. És talán emiatt elfelejti  azokat az 

okokat, amelyek a gondot és a bánatot okozták neki, 
így a lelke megörvendezik és életereje megnő. Ez az 
ok  pedig  a  hívőben  és  másokban  is  közös.  Ám  a 
hívőt  megkülönbözteti  a  hite,  őszintesége,  teljes 
odaadása  és  jutalomvárása,  amellyel  azzal  a 
tudománnyal  foglalatoskodik,  amelyet  tanul  vagy 
tanít,  és  amellyel  a  jót  cselekszi;  ha  ez 
istenszolgálat,  akkor  az  istenszolgálat,  ha  pedig 
világi foglalatosság vagy szokás, akkor azt a jámbor 
szándék  kíséri,  és  az  a  cél,  hogy  azzal  segítséget 
nyerjen  az  Allah  iránti  engedelmességhez.  Ennek 
hathatós  szerepe  van  a  gond,  a  bánat  és  a 
szomorúság  elhárításában.  Mert  hány  és  hány 
embert  sújtott  már  nyugtalanság  és  állandó 
gyötrelem, aminek következtében sokféle betegség 
szállta  meg,  ám  a  hatásos  gyógyírja  az  lett,  (hogy 
elfelejtette  az  okot,  ami  elszomorította  és 
nyugtalanította, és hogy elfoglalta magát valamely 
fontos teendőjével). 
Helyénvaló,  hogy  az  ember  olyasmivel 
foglalkozzon, amiben a lelke megnyugvást talál és 
amire vágyik, hiszen ez inkább elősegíti e hasznos, 
cél elérését. És Allah tudja a legjobban. 
A gondolkodás teljes összpontosítása a jelen nap 
teendőivel való foglalkozásra. Ami szintén elhárítja 
a gondot és az aggodalmat, az a gondolatok teljes 
összpontosítása  a  jelen  nap  teendőivel  való 
foglalkozásra, és a jövő miatti aggodalom és a múlt 

miatti  szomorúság  elhagyása.  Ezért  is  kért 
menedéket a Próféta (Allah áldja meg és adjon neki 
örök  üdvösséget)  a  gondtól  és  a  bánattól.  Hiszen 
nem hasznos a szomorúság a múltbéli dolgok miatt, 
amelyeket nem lehet visszahozni, sem helyrehozni, 
és kárt okozhat a gond, amely a jövőtől való félelem 
miatt keletkezik. Ezért a szolgának a jelen napjával 
kell törődnie,  minden komolyságát  és  igyekezetét 
arra  összpontosítva,  hogy  a  jelen  napját  és  idejét 
helyrehozza,  és  a  helyes  úton  tartsa.  Hiszen  a 
szívnek  erre  való  összpontosítása  a  cselekedetek 
tökéletesítését  eredményezi,  és  a  szolga  vigaszt 
nyer  általa  a  gond  és  a  bánat  ellen.  És  amikor  a 
Próféta  (Allah  áldja  meg  és  adjon  neki  örök 
üdvösséget)  fohászkodott,  vagy  a  Közösségét  egy 
fohászra  tanította,  akkor  az  Allah-tól  való 
segítségkérés és az Ő kegyelmére való vágyakozás 
mellett arra is buzdított, hogy komoly erőfeszítést 
és igyekezetet tanúsítsanak annak érdekében, hogy 
megvalósuljon  az,  amiért  fohászkodnak.  Valamint 
felhagy azzal, aminek az elhárításáért fohászkodott; 
mivel  a  fohász  a  cselekedettel  párosul,  az  ember 
tehát  törekszik  arra,  ami  a  hasznára  válik  a 
vallásban  és  a  földi  létben,  kéri  Urától  szándéka 
sikerét,  és  az  Ő  segítségét  kéri  ehhez,  ahogyan  a 
Próféta  (Allah  áldja  meg  és  adjon  neki  örök 
üdvösséget) mondta: 

 "Ahhoz  ragaszkodj,  ami  hasznos  a  számodra! 
Allah-hoz menekülj segítségért! És ne érezd magad 
tehetetlennek!  Ha  valami  (csapás)  ér  el  téged,  ne 
mondd: Ó, ha így meg  úgy tettem  volna, akkor ez 
meg az lett volna! Ám mondd: Ez Allah rendelése! 
Amit  Ő  akar,  azt  megteszi.  Bizony  a  "ha"  szócska 
ajtót  nyit  és  utat  enged  a  sátán  ténykedésének." 
Muszlim jegyezte le. A Próféta (Allah áldja meg és 
adjon neki örök üdvösséget) tehát összekapcsolta a 
parancsot  a  minden  helyzetben  hasznos dolgokra 
való törekvésre és az Allah-tól való segítségkérésre, 
valamint  arra,  hogy  ne  adjuk  meg  magunkat  a 
tehetetlenségnek, amely káros lustaság; azzal, hogy 
az  ember  vesse  alá  magát  a  már  megtörtént, 
végérvényes  dolgoknak,  és  ismerje  el  Allah 
elrendelését és előre meghatározott döntését. 
És  amint  olvasható,  a  dolgokat  két  csoportra 
osztotta.  Az  egyik  az,  amelynek  megszerzésére, 
vagy  egy  részének  megszerzésére,  illetve 
elhárítására vagy enyhítésére az ember törekedhet. 
Ennél a szolga megteszi a tőle telhető erőfeszítést, 
és ezzel együtt segítséget kér Urától. És a második 
csoport, amelyben ez nem lehetséges. Ilyenkor az a 
feladata  az  embernek,  hogy  megnyugszik, 

elégedetté válik és aláveti magát. Kétségtelen, hogy 
ezen  alapelv  figyelembevétele  az  örömnek, 
valamint az aggodalom és a bánat elmúlásának az 
oka. 
Fejezet: Az Allahról való gyakori 
megemlékezés 
A szív megnyílásának és megnyugvásának egyik 
legfontosabb  és  legjelentősebb  oka:  az  Allahról 
történő  gyakori  megemlékezés.  Hiszen  ennek 
csodálatos  hatása  van  a  szív  megnyílására  és 
megnyugvására,  és  megszünteti  a  gondot  és  a 
bánatot, ahogy a Magasztos mondja: 

 (...bizony,  az  Allahról  való  megemlékezésben 
nyugszanak meg a szívek.) [A Mennydörgés:28; Q 
13:28].  Az  Allahról  történő  megemlékezésnek  – 
annak sajátos tulajdonsága, valamint a szolga által 
remélt jutalom és fizetség miatt – hatalmas hatása 
van ezen cél elérésében. 
Beszélni  Allah  látható  és  rejtett  kegyelmeiről. 
Továbbá ugyanígy, beszélni Allah látható és rejtett 
kegyelmeiről;  hiszen  ezeknek  megismerése  és  az 
ezekről  való  beszéd  által,  Allah  elhárítja  az 
aggodalmat és a bánatot, és a szolgát a hálaadásra 
buzdítja,  amely  a  legmagasabb  és  legnemesebb 
rang,  még  akkor  is,  ha  a  szolga  szegénységben, 

betegségben  vagy  másfajta  megpróbáltatásokban 
van.  Hiszen  ha  összeveti  Allah  reá  árasztott, 
megszámlálhatatlan kegyelmeit azzal a rosszal, ami 
őt érte, a rossznak a kegyelmekhez viszonyítva nem 
lenne aránya. 
Sőt,  a  gyűlöletes  dolgok  és  a  csapások,  amikor 
Allah  ezekkel  próbára  teszi  a  hívő  szolgát,  és  ő 
teljesíti az állhatatos türelem, az elégedettség és a 
teljes  odaadás  kötelességét,  úgy  azoknak  a  súlya 
enyhül, és a terhük könnyebbé válik. A hívő szolga 
reménye  a  jutalmuk  iránt,  valamint  az  Allahnak 
való  szolgálat  az  állhatatos  türelem  és  az 
elégedettség  kötelességének  teljesítése  által,  a 
keserű  dolgokat  édessé  teszi,  így  a  jutalom 
édessége elfeledteti vele a türelem keserűségét. 
A  nálunk  rosszabb  helyzetűekre  nézni.  E 
tekintetben a leghasznosabb dolgok közé tartozik, 
ha  alkalmazzuk  azt  az  iránymutatást,  amelyet  a 
Próféta  (Allah  áldja  meg  és  adjon  neki  örök 
üdvösséget) adott a hiteles hagyományban, ahol azt 
mondta: 

 (Tekintsetek arra, aki alattatok van, és ne arra, 
aki  felettetek  van,  mert  ez  méltóbb  arra,  hogy  ne 
becsüljétek  le  Allah  rajtatok  lévő  kegyelmét.) 
Muszlim  jegyezte  le.  Mert  ha  a  hívő  szolga  ezt  a 

magasztos  szempontot  a  szemei  előtt  tartja,  látni 
fogja,  hogy  a  teremtett  lények  közül  sokakat 
felülmúl a jóllétben és annak következményeiben, 
valamint  a  gondoskodásban  és  annak 
következményeiben,  bármilyen  helyzetben  is 
legyen. Így megszűnik az aggodalma, a gondja és a 
bánata, és megnövekszik az öröme és elégedettsége 
Allah kegyelmei által, amelyekkel felülmúlja azokat, 
akik alatta állnak ezekben. 
És  minél  tovább  elmélkedik  a  szolga  Allah 
látható és rejtett, vallási és világi kegyelmein, látni 
fogja, hogy az Ura jót adott neki és számos rosszat 
hárított  el  tőle.  Kétségtelen,  hogy  ez  elhárítja  az 
aggodalmakat  és  a  bánatot,  és  örömöt  és 
boldogságot eredményez. 
Fejezet: Törekvés az aggodalmat 
eredményező okok megszüntetésére, 
valamint az örömöt hozó okok elérésére. 
Az  örömöt  előidéző  és  a  gondot  és  bánatot 
megszüntető okok  közé  tartozik a  gondokat  hozó 
okok  megszüntetésére  és  az  örömöt  hozó  okok 
megszerzésére való  törekvés;  ez  pedig  a  múltban 
történt kellemetlenségek elfeledésével valósul meg, 
amelyeket  nem  lehet  visszafordítani,  és  annak 
felismerésével, hogy a gondolatoknak azokkal való 
foglalkoztatása  hiábavaló  és  lehetetlen  dolog,  és 
hogy ez ostobaság és őrültség. Ezért küzdenie kell a 

szívével karöltve, hogy ne gondolkodjon azokon, és 
ugyanígy küzd a szívével a  jövő miatti aggodalma 
ellen, mint például a szegénység, a félelem vagy más 
kellemetlenségek,  amelyeket  az  élete  jövőjében 
elképzel.  Így  tudja,  hogy  a  jövőbeli  dolgok 
ismeretlenek,  és  nem  lehet  tudni,  mi  fog  történni 
majdan akkor, legyen az jó vagy rossz, remény vagy 
fájdalom; és hogy azok a Hatalmas és a Bölcs (Allah) 
Kezében  vannak.  A  szolgák  kezében  nincs  semmi 
belőlük,  kivéve  a  törekvést,  hogy  elnyerjék  azok 
jóságait,  és  elhárítsák  azok  ártalmait.  És  tudja  a 
szolga, hogy ha elfordítja gondolatait a jövője miatti 
aggodalmától,  Urára  hagyatkozik  annak 
rendbetételében,  és  megnyugszik  Benne  ebben, 
akkor  a  szíve  is  megnyugszik,  az  ügyei  rendbe 
jönnek, és elmúlik róla a gondja és az aggodalma. 
A fohász alkalmazása és gyakorlása. És a jövőbeli 
dolgok  megfontolásában  az  egyik  leghasznosabb 
ezen  fohász  elmondása,  amelyet  a  Próféta  (Allah 
áldja meg és adjon neki örök üdvösséget) mondani 
szokott és általa fohászkodott: 




























































































 
































 
 "Ó, Allah! Jobbítsd meg nekem a Vallásomat, ami 
az összes ügyem védelmezője! Jobbítsd meg nekem 

a  földi  létemet,  ami  az  én  megélhetésem  helye! 
Jobbítsd  meg  nekem  a  Túlvilágomat,  amely  a 
visszatérésem helye! Tedd az életet a jókban való 
növekedésem eszközévé, és tedd a halált a minden 
rossztól  való  pihenésem  eszközévé!"  Muszlim 
jegyezte le. És hasonlóképpen a Magasztos mondja: 































































































 
 "Ó, Allah! A Te könyörületed áhítozom! Ezért ne 
hagyj engem saját magamra, egy szempillantásnyi 
időre sem! És javítsd meg minden ügyemet! Nincs 
más jogosan szolgálható és imádható isten csak Te." 
Abú  Dáwúd  hiteles  láncolattal  jegyezte  le.  Ha  a 
szolga ezt a fohászt mondja, amely a vallási és világi 
jövőjének  a  javát  szolgálja,  jelenlévő  szívvel  és 
őszinte  szándékkal,  és  közben  törekszik  is  annak 
elérésére,  Allah  megvalósítja  a  számára  azt,  amit 
kért,  remélt  és  amiért  cselekedett,  és  a  gondja 
örömre és boldogságra változik. 
Fejezet: A legrosszabb eshetőségek 
felmérése 
A  szorongás  és  a  gondok  megszüntetésének 
egyik  leghasznosabb  eszköze,  hogy  ha  a  szolgát 
valamilyen  csapás  éri,  törekedjen  annak 
enyhítésére  azzal,  hogy  felméri  a  legrosszabb 
eshetőségeket,  ahová  a  dolgok  fajulhatnak,  és 

felkészíti  magát  erre.  Ha  ezt  megtette,  akkor  a 
lehetőségekhez  mérten  törekedjen  enyhíteni  azt, 
ami  enyhíthető.  Ezzel  a  felkészüléssel  és  ezzel  a 
hasznos  törekvéssel  megszűnnek  a  gondjai  és 
bánatai, és ez a törekvés a haszon megszerzésére, 
valamint  a  szolga  számára  elhárítható  károk 
elhárítására irányul. 
Ha  tehát  elérik  őt  a  félelem,  a  betegségek,  a 
szegénység  és  a  különféle  szeretett  dolgok 
hiányának  okai,  akkor  fogadja  azt  megnyugvással 
és  a  lélek  felkészítésével,  még  annak  lehető 
legsúlyosabb formájára is. Mert a lélek felkészítése 
a  kellemetlenségek  elviselésére  megkönnyíti 
azokat  és  megszünteti  súlyosságukat,  különösen, 
ha  az  ember  képességei  szerint  lefoglalja  magát 
azok elhárításával. Így esetében a lélek felkészítése 
egyesül  a  hasznos  törekvéssel,  amely  elvonja  a 
figyelmet  a  csapásokkal  való  törődésről,  és  küzd 
önmagával,  hogy  megújítsa  az  ellenállás  erejét  a 
kellemetlenségekkel  szemben,  miközben  ebben 
Allahra támaszkodik  és  mélységesen  bízik  Benne. 
Kétségtelen,  hogy  ezeknek  a  dolgoknak  hatalmas 
hasznuk  van  az  öröm  elérésében  és  a  szívek 
megkönnyebbülésében,  amellett  az  e  világi  és 
túlvilági jutalom mellett, amelyet a szolga remél. Ez 
egy  megfigyelt  és  megtapasztalt  dolog,  és  igen 
számosak azok esetei, akik ezt megtapasztalták. 

Fejezet: A szív szilárdsága, eltökélt ereje, 
és annak zavartalansága és az indulatok 
megfékezése 
A  szív  szorongásos  betegségeinek,  sőt  a  testi 
betegségeknek  is  az  egyik  leghatalmasabb 
gyógymódja:  a  szív  szilárdsága,  és  annak 
zavartalansága és az indulatok megfékezése a rossz 
gondolatok  által  előidézett  káprázatokkal  és 
képzelgésekkel szemben. A düh és a zavarodottság 
a  fájdalmas  okok  közül  valók,  ahogy  a 
kellemetlenségek bekövetkezésének és a szeretett 
dolgok elmúlásának elvárása is; mindez az embert 
aggodalmakba  és  bánatokba,  szívbeli  és  testi 
betegségekbe,  és  idegösszeomlásba  sodorja, 
amelynek  megvannak  a  rossz  hatásai,  melyeknek 
számos kárát látták már az emberek. 
Az  Allahra  hagyatkozás  Amikor  a  szív  Allahra 
támaszkodik  és  Rá  hagyatkozik,  nem  adja  meg 
magát a  káprázatoknak és nem hatalmasodnak el 
rajta  a  rossz  képzelgések;  bízik  Allahban  és 
kegyelmében reménykedik, akkor eltávoznak tőle a 
gondok  és  a  bánatok,  és  számos  testi  és  szívbéli 
betegség  elmúlik  tőle.  A  szív  olyan  erőt, 
megkönnyebbülést  és  örömöt  nyer,  amelyet  nem 
lehet  kifejezni.  Mennyi  kórház  telt  meg  a 
káprázatok és a romlott képzelgések betegeivel, és 
mennyire hatottak ezek a dolgok sok erős szívére, 

nem is beszélve a gyengékről, és mennyire vezettek 
ostobasághoz  és  őrülethez.  A  jóllétben  lévő  az, 
akinek  Allah  jóllétet  adott  és  sikerre  vitte  a  saját 
maga  elleni  küzdelemben,  hogy  megszerezze  a 
hasznos  eszközöket,  amelyek  erősítik  a  szívet  és 
elűzik annak szorongását. A Magasztos azt mondja: 
...﴿





































... ﴾ 
 (…És,  aki  Allah-ra  hagyatkozik,  az  ő  számára 
Allah  elégséges  gyámolító...)  [A  Válás:3;  Q  65:3] 
Elégséges  a  számára  minden  dolgában,  ami 
foglalkoztatja  őt  a  vallásával  és  a  földi  életével 
kapcsolatban. 
Az Allahra hagyatkozó erős szívű, nincsenek rá 
hatással  a  hamis  képzelgések,  és  nem 
nyugtalanítják az események; hiszen tudatában van 
annak,  hogy  mindez  a  lélek  gyengeségéből,  a 
csüggedésből  és  a  valóságalap  nélküli  félelemből 
fakad.  Ezzel  együtt  tudja  azt  is,  hogy  Allah 
gondoskodik  a  teljes  elégségességről  mindazok 
számára, akik Rá hagyatkoznak, így bizalommal van 
Allah iránt és megnyugszik az Ő ígéretében. Ennek 
következtében  megszűnik  az  aggodalma  és  a 
nyugtalansága;  nehézsége  könnyebbségre,  bánata 
örömre, félelme pedig biztonságra változik. Kérjük 
hát a Magasztostól a jóllétet és védelmet, és hogy 
ajándékozzon meg minket a szív szilárdságával és 
állhatatosságával,  valamint  azzal  a  tökéletes  Rá 

hagyatkozással, amelynek gyakorlói számára Allah 
minden  jóról  gondoskodik,  és  minden  gyűlölt 
dolgot és ártalmat elhárít. 
Fejezet: A lélek rászoktatása a mások 
hibáinak elviselésére. 
És a Próféta (Allah áldja meg és adjon neki örök 
üdvösséget) szavaiban: 






































































 
 "A  hívő  férfi  ne  gyűlölje  meg  a  hívő  nőt 
(feleségét).  Ha  nem  tetszik  neki  valamilyen 
tulajdonsága, lelje örömét és legyen elégedett egy 
másik tulajdonságával." Muszlim jegyezte le. 
Két hatalmas előny és haszon található itt: 
Az egyik: Útmutatás  a  feleséggel,  a  rokonnal,  a 
társsal,  és  mindenkivel  való  bánásmódra,  akivel 
kapcsolat és összeköttetés fűz össze; és arról, hogy 
fel  kell  készítened  magad  arra,  hogy 
elkerülhetetlenül lesz benne hiba, hiányosság, vagy 
olyasmi, amit nem szeretsz. Ha pedig ilyet találsz, 
akkor hasonlítsd össze ezt azzal, ami kötelességed, 
vagy ami ajánlott számodra a kapcsolat fenntartása 
és  a  szeretet  megőrzése  érdekében,  emlékezve  a 
benne  lévő  jó  tulajdonságokra,  és  a  különös  és 
általános  célokra.  Hiszen  a  rossz  tulajdonságok 
elnézésével  és  a  jó  tulajdonságok 
figyelembevételével  a  kapcsolat  és  az  közelség 
tartóssá  válik,  a  nyugalom  teljessé  lesz,  és 









[image: ] 
23 
részesülsz benne. 
A másik: a gond és az aggodalom megszűnése, a 
kapcsolatban  lévő  romlatlanság  megmaradása,  a 
kötelező  és  ajánlott  jogok  folyamatos  teljesítése, 
valamint  a  nyugalom  elérése  a  felek  között.  Aki 
pedig nem merít útmutatást abból, amit a Próféta 
(Allah  áldja  meg  és  adjon  neki  örök  üdvösséget) 
említett  -  sőt,  épp  ellenkezőleg,  csak  a  rossz 
tulajdonságokat  veszi  észre,  és  vak  a  jó 
tulajdonságokra  -,  annál  elkerülhetetlenül 
megjelenik az aggodalom, megzavarodik a kettejük 
közötti szeretet, és csorbát szenved számos olyan 
jog,  amelynek  megőrzése  mindkettőjük 
kötelessége. 
Sok  erős  elszántságú  ember  a  csapások  és 
megpróbáltatások  bekövetkeztekor  felkészíti 
magát a türelemre és a lelki nyugalomra. Azonban 
a  csekély,  egyszerű  dolgoknál  aggódnak,  és 
megzavarodik a lelki béke. Ennek pedig az az oka, 
hogy  lelküket  felkészítették  a  nagy  dolgokra,  de 
elhanyagolták  azt  a  kicsiny  dolgoknál,  ami  ártott 
nekik és hatással volt a nyugalmukra. A határozott 
ember  tehát  felkészíti  lelkét  a  kicsiny  és  nagy 
dolgokra  egyaránt,  és  kéri  Allahtól  a  segítséget 
azokkal  kapcsolatban,  és  arra  hogy  Ő  ne  hagyja 
önmagára  egy  szempillantásnyira  sem.  Ekkor 
könnyűvé válik számára a kicsiny, ahogyan a nagy 
is.  És  megnyugodott  lélekkel,  nyugodt  szívvel, 

békében marad. 
Fejezet: Az óvakodás attól, hogy a 
gondok elragadjanak 
Az ésszel bíró ember tudja, hogy az ő helyes élete 
a boldogság és a belső béke élete, és hogy az nagyon 
rövid;  ezért  nem  illik  azt  megrövidítenie 
aggodalmaskodással  és  a  bánatban  való 
elmerüléssel, hiszen ez szemben áll a helyes élettel. 
Ezért  féltve  óvja  az  életét  attól,  hogy  annak  nagy 
része a gondok és a bánatok martalékává váljon, és 
ebben  nincs  különbség  az  erényes  és  a  bűnös 
között. Azonban a hívőnek van a legbőségesebb és 
leghasznosabb  része  e  tulajdonság 
megvalósításában,  mind  a  földi  életben,  mind  a 
Túlvilágon. 
Az összehasonlítás Allah kegyelmei és áldásai, és 
a  (szolgát)  ért  bajok  és  kellemetlenségek  között. 
Helyénvaló  továbbá,  hogy  ha  valami  kellemetlen 
dolog  éri,  vagy  tart  annak  bekövetkeztétől,  úgy 
hasonlítsa  össze  a  többi,  birtokában  lévő  vallási 
vagy világi áldást azzal a kellemetlenséggel, ami őt 
érte.  Az  összehasonlítás  során  világossá  válik  az 
áldások sokasága, amelyekben részesül, és az őt ért 
kellemetlenségek eltörpülése. 
Hasonlóképpen  összeveti  azt  a  kárt,  amelynek 
bekövetkeztétől  tart,  a  biztonság  számos 
eshetőségével,  így  nem  hagyja,  hogy  a  gyenge 









[image: ] 
25 
eshetőség  felülkerekedjen  a  számos,  erős 
eshetőségen,  és  ezáltal  megszűnik  a  gondja  és  a 
félelme.  Felméri  a  legrosszabb  eshetőségeket, 
amelyek  érhetik  őt,  így  felkészíti  magát  a 
bekövetkezésükre,  ha  azok  megtörténnek,  és 
törekszik elhárítani azt, ami még nem történt meg, 
és  megszüntetni  vagy  enyhíteni  azt,  ami  már 
megtörtént. 
Az  emberek  bántalma  őket  terheli,  mindaddig, 
amíg  nem  hagyod,  hogy  elfoglaljon.  A  hasznos 
dolgok  közé  tartozik  tudni,  hogy  az  emberek 
bántása,  különösen  a  rossz  szavak  esetében,  nem 
neked  árt,  sőt,  az  nekik  árt;  kivéve,  ha  lefoglalod 
magad  azzal,  hogy  törődsz  vele,  és  hagyod,  hogy 
eluralkodjon az érzéseiden, mert akkor neked is árt, 
ahogyan  nekik  is.  Ha  azonban  nem  fordítasz  rá 
figyelmet, semmiben sem árt neked. 
Tedd  jobbá  és  szebbé  életedet,  hasznos,  építő 
gondolatokkal!  Tudd  meg,  hogy  az  életed  a 
gondolataidat  követi.  Ha  a  gondolataid  a  vallásod 
vagy  a  földi  életed  számára  hasznos  dolgokra 
irányulnak,  akkor  az  életed  jó  és  boldoguló, 
ellenkező esetben pedig a dolog fordítva áll. 
A  bánásmód,  az  együttélés,  a  társadalmi  lét  - 
Allahért  legyen,  ne  a  teremtményekért.  A  gondok 
elűzésére  szolgáló  leghasznosabb  dolgok  egyike, 
hogy  arra  szoktatod  magad,  hogy  ne  várj 
köszönetet,  kizárólag  a  Magasztos  Allah-tól.  Ha 

tehát  jóságot  gyakorolsz  valakivel  szemben,  akár 
olyannal,  akinek  joga  van  hozzád,  akár  olyannal, 
akinek  nincs,  tudd,  hogy  ez  egy  közted  és  a 
Magasztos  Allah  közötti  ügy,  ezért  ne  is  törődj 
annak a köszönetével, akivel szemben kegyességet 
gyakoroltál,  ahogyan  a  Magasztos  mondja 
teremtményei legkiválóbbjairól: 
﴿






















































 ﴾ 
 (Mi bizony csak Allah kegyét (szó szerint: Allah 
Orcáját)  keresve  táplálunk  benneteket.  Nem 
várunk  tőletek  sem  fizetséget,  sem  köszönetet  9) 
[Az Ember: 9; Q 76:9]. 
Ez  különösen  érvényes  a  családdal  és  a 
gyermekekkel való  bánásmódban, és  a  velük való 
szoros kapcsolatban. Amikor felkészíted a lelkedet 
arra,  hogy  elhárítsd  tőlük  a  rosszat,  akkor 
megnyugvást  adtál  és  magad  is  megnyugodtál.  A 
megnyugvás  okai  közé  tartozik  az  erények 
elsajátítása  és  az  azok  szerinti  cselekvés  a  lélek 
indíttatása szerint, anélkül a mesterkéltség nélkül, 
amely  nyugtalanít,  és  ami  miatt  az  ember 
csalódottan, az erényt el nem érve tér vissza, mivel 
a görbe utat választotta. És a bölcsességhez tartozik 
az  is,  hogy  a  zavaros  dolgokból  tiszta  és  édes 
dolgokat  alkoss;  ezáltal  megnő  a  gyönyörök 
tisztasága, és a zavarosságok eltűnnek. 
A hasznos dolgokkal való foglalkozás, nem pedig 

a  károsakkal.  A  hasznos  dolgokat  kell  szem  előtt 
tartani és azok megvalósításán munkálkodni, és el 
kell fordulni a káros dolgoktól; hogy ez elterelje a 
szívet  a  gondot  és  bánatot  hozó  okokról,  és 
segítséget  kell  keresni  a  pihenésben  és  a  lélek 
összpontosításában a fontos teendőkhöz. 
A feladatok azonnali elvégzése. A hasznos dolgok 
közé tartozik  a  feladatok  azonnali  elvégzése,  és  a 
jövőre  való  felkészülés;  mert  ha  a  cselekedetek 
nincsenek  lezárva,  felhalmozódnak  a  korábbi, 
befejezetlen  cselekedetek,  és  hozzájuk  adódnak  a 
későbbi  cselekedetek,  így  a  terhük  súlyosabbá 
válik. Ha azonban mindent a maga idejében lezársz, 
a  jövőbeni  cselekedetekhez  a  gondolkodás  és  a 
cselekvés erejével fogsz hozzáfogni. 
A prioritások helyes sorrendje  -tanácskozással, 
tanács kérése által. A hasznos cselekedetek közül a 
legfontosabbat  kell  előnyben  részesíteni.  Tegyél 
különbséget aközött, amihez a lelked vonzódik és 
ami iránt a  vágyad  a  legerősebb,  hiszen  ennek az 
ellenkezője  unalmat,  csömört  és  szomorúságot 
okoz. Ehhez kérd a helyes gondolkodás segítségét 
és kérd ki mások véleményét is, hiszen sosem bánta 
meg az, aki tanácsot kért. Tanulmányozd alaposan 
azt, amit tenni akarsz. Ha a haszon bebizonyosodik, 
és  elhatározásra  jutsz,  akkor  bízd  magad  Allahra, 
bizony  Allah  szereti  azokat,  akik  Reá  bízzák 
magukat. 

Hála legyen Allah-nak, a Világok Urának! 
És Allah áldja meg és adjon örök üdvösséget a mi 
vezetőnknek  Muḥammad-nak,  háznépének  és 
Társainak! 
 
 
***

